E@I

E@I (elparolu "e-ĉe-i"; oficiala nomo, ia. mallongigo de Edukado ĉe Interreto kaj Esperanto ĉe Interreto) estas politike neŭtrala, neregistara junulara organizo kiu realigas projektojn, kiuj helpas al Esperanto-parolantoj uzi la interreton por tutmonde kunlabori, informi pri Esperanto kaj instrui ĝin. E@I planiĝis en 1999 kaj formiĝis kiel laborgrupo dum same nomita seminario en la jaro 2000; en 2003 ĝi fariĝis faka sekcio de TEJO kaj en 2005 memstariĝis kiel organizo kun jura personeco registrita en Slovakio. La tri ĉefaj agadkampoj de E@I estas krei retpaĝarojn, aranĝi seminariojn kaj informi pri la kunuzeblo de Esperanto kaj interreto por tutmonde komuniki facile kaj rapide. E@I estas membro de Eŭropa Junulara Fonduso kaj de la Civitana Platformo por Multlingveco de la Eŭropa Komisiono. Projektoj de E@I estas finance subtenataj precipe de Esperantic Studies Foundation, de la eŭropuniaj programoj Junularo en ago kaj Tutviva lernado (agentejo EACEA), kaj de aliaj organizoj kaj unuopuloj. La plej konata projekto estas lernu!.

En jaro 2021 la oficejo de E@I translokiĝis al la urbo Nová Dubnica.

 Celoj 
eta|dekstra|Kleriga programero pri Vikipedio organizita de E@I dum la 93-a UK.
La vizio de E@I estas paca kaj harmonia mondo en kiu ĉiuj civitanoj povas facile kaj rapide komuniki tutmonde. La ĉefaj celoj por atingi tion estas:
 instigi interkulturan lernadon kaj internaciajn kunlaboron kaj komunikadon;
 subteni lernadon pri kaj uzadon de interretaj teknologioj kaj lingvoj;
 helpi validigadon de la Ĉarto de la Unuiĝintaj Nacioj kaj de ties Deklaracio de homaj rajtoj.

Por atingi la celojn E@I iniciatas kaj subtenas projektojn pri internacia kunlaboro de junuloj, organizas klerigajn kaj kulturajn aranĝojn, rilatajn al la celoj, informas pri graveco kaj utileco de senbara internacia komunikado.

Unu el kernaj kampoj de E@I-agado estas seminarioj. En tiuj seminarioj jamaj aktivuloj trejniĝas kaj spertiĝas pri diversaj manieroj kunlabori kaj uzi la interreton, aperas novaj aktivuloj. Dum la seminarioj renkontiĝas kaj ofte freŝiĝas per novaj membroj teamoj de aktualaj E@I-projektoj, naskiĝas ideoj por novaj projektoj kaj aktiviĝas novaj homoj.

 La nomo 
La litero "E" en la nomo E@I montras ke la organizo okupiĝas pri Edukado. En pli vasta kunteksto ĝi reprezentas ankaŭ aliajn vortojn: Efikeco, Esperanto, Evoluo, Eŭropo.

La litero "I" en la nomo E@I indikas ke la organizo okupiĝas pri komunikiloj kiel Interreto. En pli vasta kunteksto ĝi reprezentas ankaŭ aliajn vortojn: Interkulturo, Informo, Ideo, Inspiro.

La signo "@" indikas la sinergian efikon de tiuj ĉi du konceptoj, kiu necesas por atingi facilan kaj rapidan internacian komunikadon.

Ofte uzataj liberaj tradukoj de la mallongigo estas "Edukado@Interreto" aŭ "Esperanto@Interreto", sed pro la plursignifeco de la literoj E kaj I oni ekde la memstariĝo de la organizo en la jaro 2005 oficiale uzas nur la mallongigan formon de la nomo "E@I".

 Historio 
 Frua periodo (1999-2000) 
eta|dekstra|Programero de E@I dum la 48-a Internacia Seminario (2004/05).
La ideo pri E@I ekestis la 12-an aŭ la 13-an de novembro 1999, kiam dum neesperantista seminario de junularaj organizoj el landoj ĉe la Balta maro kun kvindeko da partoprenantoj kunvenis la esperantistoj Hokan Lundberg (Svedio), Nastja Koĵevnikova (Rusio) kaj Dovilė Dimindavičiūtė (Litovio). Jam tiam elpensiĝis la nomo "Esperanto@Interreto" kaj ekestis ideo pri esperantista seminario kiu portu tiun nomon. Ĝi okazis de la 16-a ĝis la 22-a de aprilo 2000 en popolaltlernejo Tollare apud Stokholmo en ĉeesto de 21 partoprenantoj el 6 landojE@I-2000 - La seminario (arĥiva kopio)E@I-2000 - Enkonduko kaj dum ĝi fondiĝis internacia laborgrupo kiu elektis por si la saman nomon. Tiam ankaŭ elektiĝis la retregiono "ikso.net"."pri ikso.net ktp" de Hokan LUNDBERG al eĉei-membroj@yahoogroups.com, la 5-an de aŭgusto 2007 Henning von Rosen kaj Hokan Lundberg prezentis la vizion de E@I dum la 56-a IJK en Honkongo. Jam tiam ĝi enhavis la proklamon ke "ne eblas tro emfazi la gravecon de ekesto de enretaj, vere funkciantaj lernmedioj, celantaj subteni kaj peri la ekutiligon de la planeda lingvo", kaj ankaŭ deziron ke aliro al kaj interreto kaj planeda lingvo fariĝu homaj rajtoj.Esperanto kaj Interreto La fruan historion de E@I priskribis Hokan Lundberg en aŭgusto de 2003 kaj denove okaze de ĝia 10-jara jubileo."E@I - jam 10-jara!" de Hokan LUNDBERG al eĉei-membroj@yahoogroups.com, la 12-an de novembro 2009

 Ludema periodo (2001-2002) 
En 2001 E@I aĉetis la retregionojn ikso.net kaj tejo.org, kreis retpaĝarojn por TEJO, ties Komisiono por Eksteraj Rilatoj (KER) kaj la 58-a IJK (Pato Branco), kaj ankaŭ starigis propran fonduson "E@I" kadre de UEA/TEJO.Esperanto@Interreto: Farite dum 2001Fondaĵo Esperanto@Interreto (arĥiva kopio) Dua seminario Esperanto@Interreto, okazigita de la 27-a de oktobro ĝis la 4-a de novembro 2001 en Upsalo (en la gimnazio KatedralskolanEsperanto@Interreto 2001 – Konfirmilo), jam estis multe pli granda kaj profesia kaj gajnis al la organizo novajn kunlaborantojn (rete aliĝis al ĝi 58 personojEsperanto@Interreto 2001 – Aliĝintoj, partoprenis 41 el 18 landoj). La trian seminarion en Ĉaĉak (2002) oni pro kunlaboro kun neesperantistoj faris dulingva (estis uzata Esperanto kaj la angla lingvo).Albumo de E@I-2002 en Ĉaĉak (arĥiva kopio)

 Labora periodo (2002-2004) 
Dum la jaroj 2002-2004 okazis grandaj laboroj pri interretaj projektoj, precipe lernu!, Lingva Prismo kaj Interkulturo. Unua skizo de lernu! prezentiĝis dum la konferenco CALICO 2002CALICO 2002 (arĥiva kopio) en Davis (Usono) kie de la 26-a ĝis la 31-a de marto 2002Esperanto@Interreto (arĥiva kopio 2002-06-02)Propono de publika laborplano de ”lernu!” kunsidis la laborteamo de tiu "kurseja projekto de ESF".Tereno de Argilo: Miaj fotogalerioj – CALICO (arĥiva kopio) En aprilo 2003 dum la seminario en Bostono la laborgrupo pliformaliĝis: formiĝis la unua estraro (kvinkapa) kaj verkiĝis unua statuto.Regularo de Esperanto@Interreto - E@I (arĥiva kopio 2003-10-27) Sekve de tio, la 25-an de julio 2003 dum la 59-a IJK en Lesjöfors E@I akceptiĝis kiel faka sekcio de TEJOEsperanto@Interreto (arĥiva kopio 2003-10-05) kaj la saman someron E@I starigis kunlaboron kun ILEI. Dum la sesa seminario en Sarajevo en 2004 ligiĝis kontakto kun ILEI kiu rezultis en serio de seminarioj Flugiloj de Malfacila Vento.

 Organiza periodo (2005-2007) 
eta|dekstra|Partoprenintoj de E@I-kunsido en Kaunas en julio de 2007, el kiu rezultis nova estraro.
Pro bezono de plia kresko kaj pli facila aliro al eksteraj subvencioj oni decidis doni al E@I juran personecon kaj ĝi estis la 14-an de novembro 2005 registrita kiel civitana asocio ĉe la Ministerio de internaj aferoj de la Slovaka respubliko. En la statuto, kiun verkis la tiamaj gvidantoj kaj aprobis ĝin la membroj de la laborgrupo, pro strategiaj kialoj oni kiel oficialan nomon de la organizo uzis la mallongigon E@I."statuto por voĉdoni" de Peter Baláž al eĉei-membroj@yahoogroups.com, la 22-an de oktobro 2005 La 18-an de junio 2005 du aktivuloj de E@I, Hokan Lundberg (tiam ĝenerala sekretario) kaj Sonja Petrović geedziĝis en Beogrado.

Okaze de la 91-a UK en Florenco (2006) produktis E@I en rekorda kvanto de 9.000 ekzempleroj (la posta dua eldono ampleksis pliajn 3.000) la DVD-n Esperanto Elektronike.

La 1-an de aŭgusto 2007 estis inaŭgurita nova estraro"New poll for eĉei-membroj" al eĉei-membroj@yahoogroups.com, la 23-an de julio 2007 en kiu kiel prezidanto figuris tiama afergvidanto Peter Baláž. Ankaŭ inter la ceteraj novaj estraranoj troviĝis neniu el la fondintoj kaj fruaj aktivuloj. Du novaj estraranoj, Jevgenij Gaus kaj Peter Baláž, vizitis inter la 2-a kaj la 13-a de aŭgusto laŭ invito de ESF Japanion kaj reklamis tie la agadon de la organizo dum la 92-a UK en Jokohamo.Jevgenij GAUS kaj Peter BALÁŽ: "Raporto pri la vojaĝo al Japanio" En septembro de 2007 E@I estis akceptita kiel membra organizaĵo de la Eŭropa Junulara Fondumo (European Youth Foundation, EYF).

 Profesia periodo (2008-nun) 
eta|dekstra|Yves Nevelsteen en prelegejo dum la 93-a UK (2008).
Dum kelkaj lastaj jaroj E@I pli kaj pli okupiĝas pri grandaj interretaj projektoj, sed fojfoje efektiviĝas ankaŭ grandskala eldona agado. Tiel la 10-an de septembro 2008 aperis kiel senpaga aldonaĵo al la pola tagĵurnalo Gazeta Wyborcza kompaktdisko titolita "Esperanto", mendita de la urbo Bjalistoko (tiam organizonto de la sekva, 94-a UK) kaj produktita de E@I en rekorda kvanto de 364.000 ekzempleroj.Libera Folio: "Tricent mil poloj eksciis pri Esperanto". E@I foje okupiĝas ankaŭ pri projektoj ne unuavice esperantistaj sed proksimaj al celoj de la Esperanto-movado, ĉiam kun partopreno de esperantistoj kaj favore al aliaj malpli grandaj projektoj esperantistaj. Tiel ekzemple efektiviĝis en la jaroj 2009-2011 projekto por instrui la slovakan lingvon per interreto, por kiu E@I ricevis subvencion de 256.000 eŭroj de EACEA, la eduka agentejo de la Eŭropa komisiono. Pro siaj projektoj kiuj antaŭenigas lingvolernadon kaj multlingvecon, E@I helpe de EEU fine de la jaro 2012 fariĝis membro de la Civitana Platformo por Multlingveco de la Eŭropa Komisiono kaj ekde la jaro 2013 ĝia reprezentanto partoprenas en ties kunsidoj inter delegitoj de la 29 partoprenantaj eŭropnivelaj civitanaj organizoj.Eŭropa Bulteno, Februaro 2013, No 124, p. 5

Kiel bona maniero ricevi novajn laborfortojn kaj kreskigi aktivulojn montriĝis organizado de laborstaĝoj por universitataj studentoj per la programo Erasmus. Post la unuaj spertoj akiritaj de Marek Blahuš en Francio en 2010-2011, dum la somero de 2011 faris sian staĝon en E@I samtempe tri junaj esperantistoj. Tiuj laboris jam en la unua fizika oficejo de E@I, kiun la organizo posedas ekde la 1-a de julio 2011 en Partizánske, laŭ kunlaboro kun ĝiaj urbaj instancoj. Sekvis pliaj staĝantoj, tiel ke ĝis marto 2013 la staĝantoj sume kontribuis al la agado de E@I per proksimume 600 labortagoj. Eksa staĝantino Dorota Rodzianko du monatojn post sia staĝo fariĝis en februaro 2013 salajrata dungito de E@I, jam la dua post Katarína Novotníčková kiu eklaboris en novembro de 2009 lige kun la projekto Slovake.eu. La 29-an de aprilo 2013 E@I estis akceptita kiel gastiganta (kaj sendanta) organizo de Eŭropa Volontula Servo en Partizánske, pro kio ĝi ricevis la ŝancon akceptadi krom staĝantoj ankaŭ stipendiatajn volontulojn (ĝis 30 jarojn aĝajn).

Dum februaro 2012, Peter Baláž, Indrė Pileckytė, Jevgenij Gaus kaj Neringa Gaus entreprenis esploran vojaĝon al Ĉinio kiel reagon al la kreskanta nombro de ĉinaj uzantoj ĉe lernu! kaj por esplori la eblon organizadi tie estonte aranĝon similan al SES.Teamo de E@I kaj lernu.net en Ĉinio La 15-an de decembro 2012 la E@I-kunordiganto Peter Baláž estis proklamita Esperantisto de la Jaro, ĉefe pro lia agado entreprenita kadre de la organizo (interretaj projektoj, eŭropuniaj projektoj, SES kaj KAEST, eldonaĵoj kaj atento al talentitaj junaj Esperantistoj).. Marek Blahuš, okupiĝanta pri komputila lingvistiko en kelkaj E@I-projektoj, elektiĝis la 25-an de aprilo 2013 kiel membro de la Akademio de Esperanto por naŭjara periodo.Oficialaj Informoj de la Akademio de Esperanto – Numero 20 – 2013 04 27 Meze de majo 2013 E@I prezentiĝis samtempe dum Poliglota konferenco en BudapeŝtoPolyglot Conference in Budapest kaj kiel invititoj ĉe la 90-a Germana Esperanto-Kongreso en Nurenbergo (aliaj invititaj gast-prelegantoj estis Humphrey Tonkin kaj Martin Haase).

 Organiza strukturo 
eta|300ra|dekstra|Partoprenintoj de SES 2010, la renkontiĝo de lernu!-uzantoj (kaj do E@I-membroj).
La funkciado de E@I estas regulata de statuto, laŭ kiu la organizon estras tri- ĝis naŭkapa estraro. Aliaj organoj estas la elekta komisiono, la financa komisiono, kaj fine la membraro.

 Membraro 
Membro de E@I rajtas esti ĉiu persono kiu konsentas kun la statuto kaj montras sian intereson liverante necesajn datumojn per interreta formularo aŭ retmesaĝo. Personoj en la aĝo inter 15 kaj 35 jaroj (inkluzive) estas regulaj membroj. Ceteraj personoj estas subtenantoj kaj ne havas voĉdonrajton. Membreco en E@I estas senpaga. Laŭ statistikoj en la retpaĝaro de E@I"Membroj" en la oficiala retpaĝaro de E@I estas nun ĉirkaŭ 20 mil membroj, kio plejparte ŝuldiĝas al la fakto ke uzantoj de lernu! per sia registriĝo en la paĝaro fariĝas ankaŭ E@I-membroj. En 40 landoj de la mondo nun ekzistas pli ol 100 membroj.

 Estraro 

eta|dekstra|Estraranoj de E@I dum JES 2010 (Nevelsteen, Blahuš, Gaus, Baláž).
eta|dekstra|Kunordiganto (Baláž), dungito (Novotníčková), staĝantoj (Hruška, Díaz Bautista, Desplantes) kaj staĝintoj (Hug, Blahuš) de E@I dum SES 2011.
eta|dekstra|Laboretoso en la oficejo de E@I en Partizánske (somero 2011).
La nuna estraro de E@I (en Marto 2015) konsistas el la jenaj personoj:
 Peter Baláž - kunordiganto, projektplanado
 Marek Blahuš - ĝenerala sekretario
 Yves Nevelsteen - kasisto
Origine en tiu ĉi estraro membris ankaŭ Judith Meyer, kiu poste demisiis, kaj Jevgenij Gaus.

La unuan estraron de E@I, elektitan en aprilo 2003 dum la seminario en Bostono, konsistigis Chuck Smith, Hokan Lundberg, Nastja Koĵevnikova, Ralf Gion Fröhlich kaj Sonja Petrović. En postaj estraroj, dum E@I ankoraŭ estis Faka Sekcio de TEJO, membris ankaŭ interalie Slavik Ivanov kaj Heming Welde Thorbjørnsen.

 Dungitoj 
Kvankam la agado de E@I dekomence dependas de volontuloj kaj finance la organizo estas plene dependa de subvencioj kaj donacoj, la kurantaj projektoj ebligas al ĝi teni kelkajn plentempajn salajratajn dungitojn, kiuj zorgas precipe pri kunordigo de la laboro kaj administrado.

Jen listo de ĝisnunaj dungitoj de E@I:
 #  Nomo  Lando  Laborloko  Komenco  Fino  Salajro  Ĉefaj respondecoj 1  Peter Baláž    Partizánske  2007-08-01  daŭras  malfiksa  kunordigado de la aktivaĵoj de E@I 2  Katarína Novotníčková (antaŭe Nosková)    Trnava  2009-11-01  daŭras  fiksa  subteno de projektoj, verkado de monpetoj, korespondado, enhavo de projektoj, projekta mastrumado 3  Dorota Rodzianko    Partizánske  2013-02-01  2016-01-31  fiksa  administrado de EU-projektoj, administrado de Esperanto-aranĝoj kaj financa mastrumado 4  Veronika Matušková    Partizánske  2014-04  2015-08-31  fiksa  eksteraj rilatoj, verkado de monpetoj 5  Matthieu Desplantes    Partizánske  2015-01-16  daŭras  fiksa  tradukado kaj programado 6  Katarína Krutá     2015-09-23  daŭras  fiksa  publikaj kaj eksteraj rilatoj

 Staĝantoj kaj volontuloj 
Helpe de stipendiaj programoj, E@I komencis en 2010 akcepti staĝantojn – universitatajn studentojn, kiuj en la daŭro de kelkaj monatoj spertiĝas laborante por la organizo, kutime plentempe. Samtempe ilia staĝo enkalkuliĝas ankaŭ kiel parto de ilia universitata studo. Aldone ekde 2013 E@I gastigas ankaŭ volontulojn pere de EVS-programo.

Jen listo de ĝisnunaj staĝantoj kaj volontuloj de E@I:
 #  Nomo  Studo  Staĝo Universitato  Urbo  Lando  Fako  Komenco  Fino  Urbo  Lando  Formo  Stipendio 1  Marek Blahuš  Masaryk-Universitato  Brno    informadiko  2010-09-01  2011-05-09  Nancio    plentempe  Erasmus 2  Salomé Hug  Universitato Nancio 2  Nancio    kognaj sciencoj  2011-03-07  2011-04-22  Nancio    partatempe  neniu 3  Matthieu Desplantes  ESIEA  Ivry-sur-Seine    informadiko  2011-06-13  2011-09-02  Bratislavo, Partizánske    plentempe  Erasmus 4  Juan Diego Díaz Bautista  Universitato de Granado  Granado    politologio, administraj sciencoj kaj filozofio  2011-07-01  2011-10-31  Partizánske, Granado  ,   plentempe  Erasmus 5  Miroslav Hruška  Mendel-Universitato  Brno    regiona evoluo kaj publika administrado  2011-07-01  2011-10-01  Partizánske    plentempe  Erasmus 6  Konstantin Tiĥomirov  Vroclava Universitato  Vroclavo    ĉeĥa filologio  2012-07-01  septembre 2012  Partizánske    partatempe  volontulado, neniu 7  Mateusz Kulka  Vroclava Universitato  Vroclavo    pola filologio / rusa filologio  2012-07-01  septembre 2012  Partizánske    partatempe  volontulado, neniu 8  Anna Liszewska  Vroclava Universitato  Vroclavo    pola filologio  2012-07-01  2012-08-01  Partizánske    partatempe  volontulado, neniu 9  Jiří Galuška  Masaryk-Universitato  Brno    juro  2012-07-01  2012-07-20  Partizánske    plentempe  stipendio nesukcesinta 10  Dorota Rodzianko  Universitato en Bjalistoko  Bjalistoko    ekonomio  2012-07-23  2012-11-30  Partizánske    plentempe  Erasmus 11  John BauerMeet an Esperanto intern  Universitato de Tours  Tours    lingvoj kaj internacia komerco  2012-11-05  2013-02-05  Partizánske    plentempe  Erasmus 12  Zsófia Pataki  Universitato de Szeged  Szeged    kultura mediacio  2013-05-01  2013-09-24  Partizánske    plentempe  Campus Hungary 13  Romualda Jeziorowska  Vroclava Universitato  Vroclavo    ĉeĥa filologio, pola filologio, kulturscienco  2013-07-01  2013-09-30  Partizánske    plentempe  Erasmus 14  Václav Zouzalík  Masaryk-Universitato  Brno    informadiko  2013-07-08  2013-10-08  Partizánske    plentempe  Erasmus 15  Matthieu Desplantes  ESIEA  Ivry-sur-Seine    informadiko 2013-10-09  2014-10-05  Partizánske    plentempe  Eŭropa volontula servo 16  Kaan Kızılgün  Universitato Yeditepe  Istanbulo    grafiko 2013-10-09  2014-09-29  Partizánske    plentempe  Eŭropa volontula servo 17  Rasmus Åkerlund  Universitato de Lund  Lund    komputika scienco  2014-09-16  2015-08-25  Partizánske    plentempe  Eŭropa volontula servo 18  Matthias von Laer  Ruprecht-Karls-Universitato  Heidelberg    matematiko 2014-09-30  2015-09-29  Partizánske    plentempe  Eŭropa volontula servo 19  Anna Liszewska  Vroclava Universitato  Vroclavo    pola filologio  2014-10-20  2015-09-30  Partizánske    plentempe  Eŭropa volontula servo 20  Alberto Muzzu  Universitato de Cagliari  Sassari     2014-10-21  2015-09-06  Partizánske    plentempe  Eŭropa volontula servo 21  Elena Ĥusanova   Jekaterinburgo     2015-03-22  2016-02-27  Partizánske    plentempe  Eŭropa volontula servo 22  Oleh Rohalskij   Kievo     2015-04-04  2016-02-27  Partizánske    plentempe  Eŭropa volontula servo 23  Robert Nielsen  Universitato Kolegio de Dublino  Dublino    Ekonomiko kaj politiko  2015-09-29  2016-09-30  Partizánske    plentempe  Eŭropa volontula servo 24  Michael Dubery       2016-02-01  2016-11-30  Partizánske    plentempe  Eŭropa volontula servo 25  Dorota Rodzianko       2016-02-10  2017-  Partizánske    plentempe  Eŭropa volontula servo 26  Edoardo Nannotti       2016-03-06  2017-  Partizánske    plentempe  Eŭropa volontula servo 27  Ilja Gnusarev       2016-07-02  2017-  Partizánske    plentempe  Eŭropa volontula servo 28  Jana Janovyĉ       2016-07-16  2017-  Partizánske    plentempe  Eŭropa volontula servo 29  Laŝa Ĉaĥunaŝvili       2016-11-05  2017-  Partizánske    plentempe  Eŭropa volontula servo 30  David Mamsch       2017-  2018-  Partizánske    plentempe  Eŭropa volontula servo 31  Sofja Zareckaja   Moskvo     2017-  2018-  Partizánske    plentempe  Eŭropa volontula servo 32  Ekaterina Lozina   Moskvo     2017-  2018-  Partizánske    plentempe  Eŭropa volontula servo 33  Kryštof Klestil       2017-  2018-  Partizánske    plentempe  Eŭropa volontula servo 34  Salomé Hug   Metz     2018-  2019-  Partizánske    plentempe  Eŭropa volontula servo

 Oficejo 
Ekde la 1-a de julio 2011, danke al subteno de la urbo Partizánske kaj ties urbestro Jozef Božik, E@I disponas pri propra oficejo en ĝia urbocentro kontraŭ la simbola luo de 1 eŭro jare. La unua oficejo havis la surfacon de 60 m² kaj laborlokojn por 5 personoj. En junio de 2013 estis ŝanĝita loko de oficejo ene de la sama konstruaĵo, la oficejo iĝis pli granda kun 100 m² kaj du ĉambroj. Ekde ĝia stariĝo ĉiuj staĝantoj kaj surlokaj aktivuloj de E@I komune laboras tie.

 Agado 
 Aranĝoj 

Organizado de edukaj aranĝoj estas grava parto de la agado de E@I ekde ĝia fondiĝo - ĝi ja mem en la jaro 2000 ekestis ĝuste dum seminario, kiu portis la titolon "Esperanto@Interreto" kaj estis organizita de TEJO en Stokholmo.

 Seminarioj 
eta|dekstra|Komputillingvistika kolokvo organizita de E@I post KAEST 2010 en Modra (Slovakio).
Precipe en la unuaj jaroj de la funkciado de E@I, trejnseminarioj pri temoj rilataj al edukado kaj interreto havis gravan rolon en la disvolviĝo de la asocio kaj trovado de novaj aktivuloj. En la tempo kiam E@I estis Faka Sekcio de TEJO, ĝiaj seminarioj estis samtempe ankaŭ TEJO-seminarioj.

Jen la listo de ĉiuj seminarioj organizitaj de E@I, kun titoloj, lokoj kaj datoj:
 E@I-2000 - Esperanto@Interreto – Stokholmo (Svedio) – 16-a ĝis 22-a de aprilo 2000
 E@I-2001 - Rete Kunlabori – Upsalo (Svedio) – 27-a de oktobro ĝis 4-a de novembro 2001TEJO-seminario Esperanto@Interreto 2001 (arĥiva kopio)
 E@I-2002 - Rete Lingvumi – Ĉaĉak (Jugoslavio) – 28-a de aprilo ĝis 5-a de majo 2002TEJO: Seminarioj – Esperanto@Interreto-2002
 E@I-4 - Rete Informadi – Lesjöfors (Svedio) – 26-a de oktobro ĝis 3-a de novembro 2002EsperantoĈeInterretoLeŝeforŝ (arĥiva kopio)
 E@I-5 - Rete Lerni – Bostono (Usono) – 19-a ĝis 26-a de aprilo 2003EcheI: RaportoBostonoKelkaj fotoj de Esperanto@Interreto-Bostono (arĥiva kopio) (Masaĉuseca Instituto de Teknologio)
 E@I-6 - Rete Interkulturumi – Sarajevo (Bosnio kaj Hercegovino) – 21-a ĝis 27-a de marto 2004Interkulturaj Interŝanĝoj en Sarajevo
 E@I-7 - Ni sciigu aliajn pri ni – Partizánske (Slovakio) – 4-a ĝis 11-a de junio 2005(antaŭe planita por Sankt-Peterburgo en oktobro 2005 kun temo Rete Teknikumi)
 E@I-8 - Lingvoj en interreto – Brno (Ĉeĥio) – 4-a ĝis 12-a de novembro 2006

 200ra|ligilo=Somera Esperanto-Studado  200ra|ligilo=Konferenco pri Aplikoj de Esperanto en Scienco kaj Tekniko

 Somera Esperanto-Studado 

Ekde la jaro 2007 E@I ĉiujare aranĝas la renkontiĝon SES. En 2007 ĝi portis la titolon "Slava Esperanto-Studado", ekde 2008 ĝi estas nomata "Somera Esperanto-Studado".

 Konferenco pri Aplikoj de Esperanto en Scienco kaj Tekniko 

En novembro de 2010 unuafoje sub gvido de E@I en Modra okazis la konferenco pri faka uzo de Esperanto KAEST, aranĝo kun tradicio en Ĉeĥoslovakio ekde 1978, kies organizadon E@I transprenis de KAVA-PECH. Ĝi estis senpere sekvita de unika komputillingvistika kolokvo, organizita de E@I kaj kunfinancita de IEI kaj ESF.

 Ceteraj 
E@I kunorganizas aŭ alimaniere kontribuas al la kleriga programo de aliaj Esperanto-aranĝoj, ekzemple al la ĉiujara seminario Sabla Printempo okazanta en Ĉeĥio aŭ la Esperanta Vikimanio (okazinta en 2011 en Svitavy). Ankaŭ en la programo de la Universalaj Kongresoj de Esperanto laste aperas kontribuoj de E@I (propraj prelegoj dum la 93-a UK; propra salono dum la 94-a UK; du kontribuoj al la Kleriga lundo kaj organizo de la Terminologia forumo dum la 96-a UK).

 Interretaj projektoj 

E@I kreis kaj funkciigas plurajn retpaĝarojn, kiuj rilatas al edukado en interreto kaj havas rilaton al Esperanto aŭ lingvoj ĝenerale. Pluraj el la retpaĝaroj estas konstante prizorgataj, kelkaj funkcias sen aktiva prizorgo, kaj kelkaj estis transdonitaj al aliaj organizoj. E@I ankaŭ kiel partnero subtenas personajn iniciatojn de siaj membroj, ekzemple per disponigo de rethotela loko.

 150ra|ligilo=http://www.ikso.net/ 150ra|ligilo=lernu! 150ra|ligilo=Slovake.eu 150ra|ligilo=deutsch.info 150ra|ligilo=lingvo.info 150ra|ligilo=monda.eu 150ra|ligilo=mluvtecesky.net 150ra|ligilo=Komputeko 150ra|ligilo=Aktuale.info

 Aktive prizorgataj 
 lernu! - 
 Slovake.eu - 
 Deutsch.info - 
 Mluvtecesky.net - 
 Tokipona.info -  
 Lingvo.info - 
 Komputeko - 
 reta PIV -  (kunlabore kun SAT)
 Monda.eu -  
 E@I-blogo - 
 Ridejo -  - retejo por ŝercoj en Esperanto
 Vikipediaj projektoj -  (ekde 2013 kunlabore kun ELiSo)
 Artista Datenbazo -  (kunlabore kun EUROKKA)

 Funkciantaj sen prizorgo 
 Lingva Prismo (malnova versio) -  
 Aktuale.info -  
 Nitobe-centro -  
 Interkulturo - 
 Reta Informado-Centro (RIC) -  
 Esperanto-aktuale -   (lanĉo prokrastita)

 Transdonitaj al aliaj organizoj 
 Edukado.net -  (en 2001 starigita de E@I,Edukado.net: Informoj ĝeneralaj (arĥiva kopio 2002-06-04) nun mastrumata de Katalin Kováts)
 iama TEJO-paĝaro -  (arĥiva kopio, TEJO nun uzas novan paĝaron)

 Partneraj projektoj 
 Kantaro-Vikio - 
 Esperanto novosti - 
 Mozaiko -  

 Eldonaĵoj 

 215ra|ligilo=Esperanto Elektronike  200ra|ligilo=Detala gramatiko de Esperanto
E@I efektivigas ankaŭ propran eldonan agadon, ofte pere de la eldonejo Espero aŭ kunlabore kun aliaj asocioj. Jen la listo de la libroj, kompaktdiskoj kaj DVD-j eldonitaj de E@I:
 KD lernu! (2003)
 libro Manlibro pri instruado de Esperanto (2005, kunlabore kun ILEI)
 DVD Esperanto Elektronike (2006, 2011)
 libro Vikipedio – praktika manlibro (2007, aŭtoro Yves Nevelsteen)
 libro Komputeko (2008, aŭtoro Yves Nevelsteen)
 KD Esperanto (2008,  ekzempleroj aperis en Gazeta Wyborcza antaŭ la 94-a UK)
 libro Vikipedio por vi (2008, aŭtoro Ziko van Dijk)
 DVD-video Esperanto estas... (2008, reĝisoro Rogener Pavinski)
 broŝuro Malkovru Esperanton (2009, iniciatita de Hokan Lundberg)
 libro Detala gramatiko de Esperanto (2010, aŭtoro Bertilo Wennergren)
 libro Modernaj teknologioj por Esperanto (2011, prelegkolekto de la konferenco KAEST 2010)
 libro Modernaj edukaj metodoj kaj teknologioj (2013, prelegkolekto de la konferenco KAEST 2012)
 libro Arkivoj kaj bibliotekoj – kiel protekti kaj konservi nian heredaĵon (2015, prelegkolekto de la konferenco KAEST 2014)
Por kelkaj jaroj E@I preparis ankaŭ disdoneblajn kalendaretojn – enpoŝigeblajn kartojn kun sur unu flanko la demando “Esperanto?” kaj la respondo “www.lernu.net” kaj sur la dua flanko Esperanta kalendareto.

 Referencoj 

 Eksteraj ligiloj 


 Filmeta prezento de la oficejo de E@I okaze de la Virtuala Movada Foiro (ViMF), kiu okazis kadre de la Virtuala Kongreso de Esperanto en la somero de 2020.
 Parodia artikolo pri E@I en Neciklopedio
 (en) European Youth Foundation (Eŭropa Junulara Fonduso)


Kategorio:Esperanto-asocioj
Kategorio:Junularaj Esperanto-asocioj
Kategorio:Interretaj Esperanto-asocioj
Kategorio:Instruistaj Esperanto-asocioj
Kategorio:Sciencaj Esperanto-asocioj
Kategorio:Junularaj organizaĵoj
Kategorio:Vikimanio
Kategorio:Partizánske
Kategorio:Organizaĵoj fonditaj en 2005